
VENDIM
Nr. 495, datë 10.6.2015

PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TE MINISTRIA E DREJTËSISË, TË PRONËS NR. 139, ME EMËRTIM “REPARTI USHTARAK NR. 8890, OBJEKTE B130”, ME VENDNDODHJE NË MËZES, TIRANË, TË DISA OBJEKTEVE E TË NJË SIPËRFAQEJE TRUALLI FUNKSIONAL, BRENDA TERRITORIT TË PRONËS NR. 109, ME EMËRTIM “SHA, RIPARIM ARTILERIE”, ME VENDNDODHJE NË BRAR, TIRANË, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, QË I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave 

VENDOSI:

1. Ndryshimin e përgjegjësisë së adminis-trimit, nga Ministria e Mbrojtjes te Ministria e  Drejtësisë, të pronës nr. 139, me emërtim “Reparti Ushtarak nr. 8890, Objekte b130”, me vendndodhje në Mëzes, Tiranë, të disa objekteve dhe të një sipërfaqeje trualli funksional, me sipërfaqe të përgjithshme (S1) prej 13 236 (trembëdhjetë mijë e dyqind e tridhjetë e gjashtë) m2, brenda territorit të pronës nr. 109, me emërtim “SHA, Riparim Artilerie”, me vend-ndodhje në Brar, Tiranë, sipas planvendosjeve që i bashkëlidhen këtij vendimi dhe janë pjesë përbërëse e tij, për t’u përdorur për plotësimin e nevojave institucionale të Drejtorisë së Përgjithshme të Burgjeve. 
2. Prona nr. 139, me emërtim “Reparti Ushtarak nr. 8890, Objekte b130”, me vend-ndodhje në Mëzes, Tiranë, si dhe objektet e sipërfaqja truall funksional, me sipërfaqe të përgjithshme (S1) prej 13 236 (trembëdhjetë mijë e dyqind e tridhjetë e gjashtë) m2, brenda territorit të pronës nr. 109, me emërtim “SHA, Riparim Artilerie”, me vendndodhje në Brar, Tiranë, të përcaktuara në pikën 1, të këtij vendimi, të hiqen nga lista e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, të ndryshuar, dhe të shtohen në listën e inventarit të pronave të paluajtshme shtetërore që i kanë kaluar në përgjegjësi administrimi Ministrisë së Drejtësisë, për Drejtorinë e Përgjithshme të Burgjeve. 
3. Ministrisë së Drejtësisë dhe Drejtorisë së Përgjithshme të Burgjeve u ndalohet të ndryshojnë destinacionin e pronave, të për-caktuara në pikën 1, të këtij vendimi, t’i tjetër-sojnë ato apo t’ua japin në përdorim të tretëve. 
4. Ngarkohen ministri i Mbrojtjes, ministri i Drejtësisë, drejtori i Përgjithshëm i Burgjeve, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

Plan vendosja e prones nr.139 "Rep.Usht.Nr.8890,0bjekte b 130"Mézes, Tirane.

